b"\n_START_ARTICLE_\n\xc3\x80cid clorh\xc3\xaddric\n_START_SECTION_\nEfectes nocius\n_START_PARAGRAPH_\nEl clorur d'hidrogen \xc3\xa9s irritant i corrosiu per a qualsevol teixit amb el qual tingui contacte. L'exposici\xc3\xb3 breu a baixos nivells produ\xc3\xafx irritaci\xc3\xb3 de la gola. L'exposici\xc3\xb3 a nivells m\xc3\xa9s alts pot produir dificultats en la respiraci\xc3\xb3, estrenyiment dels bronqu\xc3\xadols, coloraci\xc3\xb3 blava de la pell, acumulaci\xc3\xb3 de l\xc3\xadquid en els pulmons i fins i tot la mort. L'exposici\xc3\xb3 a nivells m\xc3\xa9s alts pot produir inflamaci\xc3\xb3 i espasmes de la gola i asf\xc3\xadxia. Algunes persones, poden patir una reacci\xc3\xb3 inflamat\xc3\xb2ria al clorur d'hidrogen. Aquesta condici\xc3\xb3 \xc3\xa9s coneguda com a s\xc3\xadndrome de mal funcionament reactiu de les vies respirat\xc3\xb2ries (RADS, per les sigles en angl\xc3\xa8s), que \xc3\xa9s un tipus d'asma causat per certes subst\xc3\xa0ncies irritants o corrosives._NEWLINE_Depenent de la concentraci\xc3\xb3, el clorur d'hidrogen pot produir des de lleu irritaci\xc3\xb3 fins a cremades greus dels ulls i la pell. L'exposici\xc3\xb3 perllongada a baixos nivells pot causar problemes respiratoris, irritaci\xc3\xb3 dels ulls i la pell i decoloraci\xc3\xb3 de les dents._NEWLINE_Tot i aquestes caracter\xc3\xadstiques els sucs g\xc3\xa0strics dins l'est\xc3\xb3mac hum\xc3\xa0 contenen aproximadament el 3% d'\xc3\xa0cid clorh\xc3\xaddric. Aquest ajuda a coagular les prote\xc3\xafnes i juga un paper important com a coenzim de la pepsina en la seva digesti\xc3\xb3. Tamb\xc3\xa9 ajuda en l'hird\xc3\xb2lisi dels polisac\xc3\xa0rids presents en el menjar.\n_START_SECTION_\nClorur d'hidrogen produ\xc3\xaft en la pir\xc3\xb2lisi\n_START_PARAGRAPH_\nEl clor est\xc3\xa0 present en els residus en forma de sals inorg\xc3\xa0niques (com el clorur de sodi; NaCl) i de compostos org\xc3\xa0nics. Les fonts del clor org\xc3\xa0nic tamb\xc3\xa9 inclouen compostos com el clorur de polivinil ( 59% en pes de clor) utilitzat en la fabricaci\xc3\xb3 d\xe2\x80\x99ampolles, mobles..._NEWLINE_la majoria del clor es converteix en HCl que ataca a les superf\xc3\xadcies met\xc3\xa0l\xc2\xb7liques._NEWLINE_La reacci\xc3\xb3 dels vapor de NaCl i di\xc3\xb2xid de sofre,genera clor elemental que pot conduir a la formaci\xc3\xb3 de HCl."